দেশা: দ্য লিডার

দেশা: দ্য লিডার ২০১৪ সালে মুক্তিপ্রাপ্ত বাংলাদেশী বাংলা ভাষার রাজনৈতিক রোমাঞ্চকর চলচ্চিত্র। ছায়াছবিটি পরিচালনা করেছেন সৈকত নাসির। এটি তার পরিচালিত প্রথম চলচ্চিত্র। ছায়াছবিটির কাহিনী লিখেছেন সৈকত নাসির এবং চিত্রনাট্য লিখেছেন সৈকত নাসির ও আবদুল্লাহ জহির বাবু। ফেয়ার এন্ড লাভলি নিবেদিত ছায়াছবিটি প্রযোজিত ও পরিবেশিত হয় জাজ মাল্টিমিডিয়া ব্যানারে। এতে নাম ভূমিকায় অভিনয় করেছেন শিপন মিত্র। এটি শিপন মিত্রের প্রথম চলচ্চিত্র। অন্যান্য চরিত্রে অভিনয় করেছেন মাহিয়া মাহী, তারিক আনাম খান, সোহেল খান, টাইগার রবি প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে চারটি বিভাগে পুরস্কার অর্জন করে। চ্যানেল নাইন্টি নাইনে আয়োজিত আপাতবাস্তব টেলিভিশন অনুষ্ঠান থেকে বাচাই করা হবে দেশের পরবর্তী নেতা। দর্শকদের ভোটে নির্বাচিত প্রার্থী তিনদিন থাকবেন বিজয়ী ক্ষুদে বার্তা প্রেরনকারীর বাড়িতে। এক অজপাড়াগায়ের ছেলে সেলিম হয় সেই ভাগ্যবান বিজয়ী। নেতা হাসান হায়দার তার বাড়িতে তিনদিন থাকার জন্য চলে আসেন। পরের দিন নেতাকে বিরোধী দলে আক্রমণ থেকে রক্ষা করে সে জাতীয় বীর হয়ে ওঠে। সে আক্রমণে মারা যায় তার বাবা-মা। হাসান হায়দার সেলিমকে শহরে নিয়ে আসে এবং তাকে দেশা নাম দিয়ে তার দলের হয়ে নির্বাচনে প্রার্থী করে। এরই মধ্যে টিভি রিপোর্টার সৃষ্টির সাথে তার প্রেমের সম্পর্ক গড়ে ওঠে। কিন্তু সৃষ্টি আপাতবাস্তব টেলিভিশন অনুষ্ঠান সম্পর্কিত কিছু গোপন তথ্য জেনে গেলে তাকে মেরে ফেলা হয়। সেলিমও তা জানতে পারে ও দেশের আপামর জনগণকে নিয়ে তার প্রতিবাদ গড়ে ওঠে। মাহিয়া মাহী - সৃষ্টি, টিভি রিপোর্টার শিপন মিত্র - সেলিম/দেশা, প্রতিযোগিতায় বিজয়ী তারিক আনাম খান - হাসান হায়দার, রাজনৈতিক নেতা সোহেল খান - গ্রামের চেয়ারম্যান টাইগার রবি - দরবার, বিরোধী দলের নেতা শিমুল খান - পুলিশ অফিসার মুনজুরুল করিম - টিভি উপস্থাপক লাল রনি - নয়ন ২০১৪ সালের ১৪ জানুয়ারি বাংলাদেশ চলচ্চিত্র উন্নয়ন সংস্থা (বিএফডিসি)র দুই নং ফ্লোরে দেশা দ্য লিডার ছায়াছবিটির মহরত অনুষ্ঠিত হয়। এই বছর ২৬ নভেম্বর প্রযোজনা সংস্থা জাজ মাল্টিমিডিয়া বাংলাদেশ চলচ্চিত্র সেন্সর বোর্ডে সেন্সর ছাড়পত্রের জন্য জমা দেয়। সেন্সর বোর্ড এক মিনিটের সংলাপ কর্তন করে ১৭ ডিসেম্বর সেন্সর ছাড়পত্র দেয়। ২০১৪ সালের ১০ নভেম্বর প্রযোজনা সংস্থা জাজ মাল্টিমিডিয়ার ইউটিউব চ্যানেলে ছায়াছবিটির টিজার প্রকাশিত হয়। এই বছর ১২ ডিসেম্বর ছায়াছবিটির মুক্তির কথা থাকলেও পরবর্তীতে ২৬ ডিসেম্বর মুক্তি দেওয়া হয়। দেশা: দ্য লিডার ছায়াছবিটির সঙ্গীত পরিচালনা করেছেন শওকত আলী ইমন, শফিক তুহিন ও কিশোর দাস। আবহ সঙ্গীত পরিচালনা করেছেন ইমন সাহা। গীত রচনা করেছেন শফিক তুহিন ও সোমেশ্বর অলি। শিরোনাম গানে কণ্ঠ দিয়েছেন প্রখ্যাত ব্যান্ড তারকা মাহফুজ আনাম জেমস। অন্যান্য গানে কণ্ঠ দিয়েছেন দিলশাদ নাহার কনা, কিশোর দাস, এআই রাজু, শফিক তুহিন, পুলক, ও শুক্লা। ৩৯তম জাতীয় চলচ্চিত্র পুরস্কার বিজয়ী: শ্রেষ্ঠ খলচরিত্রে অভিনেতা - তারিক আনাম খান বিজয়ী: শ্রেষ্ঠ পুরুষ কণ্ঠশিল্পী - মাহফুজ আনাম জেমস বিজয়ী: শ্রেষ্ঠ চিত্রনাট্যকার - সৈকত নাসির বিজয়ী: শ্রেষ্ঠ চিত্রসম্পাদক - তৌহিদ হোসেন চৌধুরী বাংলা সিনে অ্যাওয়ার্ড মনোনীত: শ্রেষ্ঠ চলচ্চিত্র মনোনীত: শ্রেষ্ঠ পরিচালক - সৈকত নাসির মনোনীত: শ্রেষ্ঠ অভিনেত্রী - মাহিয়া মাহী মনোনীত: শ্রেষ্ঠ খলচরিত্রে অভিনেতা - তারিক আনাম খান সেঁজুতি শোণিমা নদী (৩ জানুয়ারি ২০১৫)। "'দেশা: দ্য লিডার' - আর নয় হিন্দি সিনেমা"। বিডিনিউজ। ঢাকা, বাংলাদেশ। সংগ্রহের তারিখ ৪ সেপ্টেম্বর ২০১৬।  "ফেয়ার অ্যান্ড লাভলি নিবেদিত 'দেশা-দ্য লিডার'"। দৈনিক মানবজমিন। ঢাকা, বাংলাদেশ। ২১ নভেম্বর ২০১৪। সংগ্রহের তারিখ ৪ সেপ্টেম্বর ২০১৬। [স্থায়ীভাবে অকার্যকর সংযোগ] "মাহির 'দেশা দ্য লিডার'"। দৈনিক যায় যায় দিন। ঢাকা, বাংলাদেশ। সেপ্টেম্বর ২, ২০১৪। সংগ্রহের তারিখ ৪ সেপ্টেম্বর ২০১৬।  নিজস্ব প্রতিবেদক (১২ মে ২০১৬)। "জাতীয় চলচ্চিত্র পুরস্কার পেলেন ২৯ জন"। দৈনিক মানবকণ্ঠ। ঢাকা, বাংলাদেশ। সংগ্রহের তারিখ ৪ সেপ্টেম্বর ২০১৬। [স্থায়ীভাবে অকার্যকর সংযোগ] অনলাইন প্রতিবেদক (জানুয়ারি ১৫, ২০১৪)। "মাহির নতুন ছবি 'দেশা: দ্য লিডার'"। দৈনিক প্রথম আলো। ঢাকা, বাংলাদেশ। সংগ্রহের তারিখ ৪ সেপ্টেম্বর ২০১৬।  বিনোদন প্রতিবেদক (ডিসেম্বর ১৯, ২০১৪)। "ছাড়পত্র পেল দেশা: দ্য লিডার"। দৈনিক প্রথম আলো। ঢাকা, বাংলাদেশ। সংগ্রহের তারিখ ৪ সেপ্টেম্বর ২০১৬।  "পুরোপুরি প্রস্তুত 'দেশা- দ্য লিডার'"। ভোরের কাগজ। ঢাকা, বাংলাদেশ। ১৯ ডিসেম্বর ২০১৪। সংগ্রহের তারিখ ৪ সেপ্টেম্বর ২০১৬। [স্থায়ীভাবে অকার্যকর সংযোগ] রাহাত সাইফুল (১১ নভেম্বর ২০১৪)। "আলোড়ন তুলেছে `দেশা-দ্য লিডার`"। রাইজিংবিডি। ঢাকা, বাংলাদেশ। ১৪ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৬।  সায়েম খান (১ জানুয়ারী ২০১৫)। "দেশা : দ্য লিডার"। দৈনিক জনকণ্ঠ। ঢাকা, বাংলাদেশ। সংগ্রহের তারিখ ৪ সেপ্টেম্বর ২০১৬।  "'দেশা: দ্য লিডার' সিনেমায় নগর বাউল জেমস"। প্রিয় নিউজ। ঢাকা, বাংলাদেশ। ১৩ নভেম্বর ২০১৪। ১৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৬।  "অপেক্ষায় 'দেশা দ্য লিডার'"। দৈনিক আজাদী। ঢাকা, বাংলাদেশ। ১৪ ডিসেম্বর ২০১৪। সংগ্রহের তারিখ ৪ সেপ্টেম্বর ২০১৬। [স্থায়ীভাবে অকার্যকর সংযোগ] "জাতীয় চলচ্চিত্র পুরস্কার পাচ্ছেন জেমস"। ভোরের পাতা। ঢাকা, বাংলাদেশ। ২০ ফেব্রুয়ারি ২০১৬। ২৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৬।  ইন্টারনেট মুভি ডেটাবেজে দেশা: দ্য লিডার (ইংরেজি) বাংলা মুভি ডেটাবেজে দেশা: দ্য লিডার